Ons leer nog hoe | Boodskap vir Vandag
Netwerk-soek: Produk-soek: Home » Junie » Ons leer nog hoe Ons leer nog hoe
Posted on June 12, 2017 by BMmultisite	Toe antwoord Jesus hulle: “Dié wat gesond is, het nie ’n dokter nodig nie, maar dié wat siek is. Ek het nie gekom om mense wat op die regte pad is, tot bekering te roep nie, maar sondaars” (Lukas 5:31).
In die vierde eeu in Noord-Afrika was daar ŉ baie sterk debat oor wie in die kerk hoort. Die Donatiste het kortom gesê die kerk is sonder vlek of rimpel en daar is net plek vir heiliges, nie vir sondaars nie. Bokant die deur van so ŉ kerk het geskryf gestaan: “This is the door of the Lord; the righteous shall enter.” Die kerkvader Augustinus het nie hiermee saamgestem nie. Seker omdat hy voortdurend die stryd teen sonde aan sy eie lyf ervaar het. Hy het geskryf: “One who enters [a Christian church] is sure to see within drunkards, misers, tricksters, gamblers, adulterers, fornicators, people wearing amulets, clients of sorcerers, astrologers … he must be warned that the same crowds that press into the churches on Christian holidays also fill the theatres on pagan holidays.”
Vir Augustinus was die kerk ŉ plek vol mense wat nog leer hoe om Christene te wees. Hy herken dus die op-pad-wees-aard van God se mense. Dit is seker hoekom Jesus tussen die sondaars van sy tyd te vinde was; hulle het immers besef hulle was nog op pad en daarom was hulle honger en dors vir wat Jesus vir hulle gebring het.
Dankie dat daar vir my plek aan u voete is, Here Jesus, al is ek nie sonder vlek of rimpel nie. Amen.
Share	This entry was posted in Junie. Bookmark the permalink.
← Saam-saamDit is nie in ons hande nie (1) →	Naam
EmailFacebookGoogle+InstagramPinterestTwitterYouTube	Vorige boodskappe	Beskamende woorde
Ons leer nog hoe